335 
fuld Berettigelse.. Det er imidlertid ikke uden Interesse at 
bemærke, at alle de Former, hos hvilke det er iagttaget, at 
Ovariet enten beviseligt eller efter al Sandsynlighed opstaaer 
af en omdannet Blastodermcelle, tilhøre Grupper, der for- 
mere sig uden Befrugtning. Dog er det sandsynligt, at Grun- 
den hertil kun bør søges i, at Ovariet hos disse Former ud- 
vikles saa tidligt, medens det hos andre hører til de senere 
Dannelser; at det imidlertid ogsaa hos saadanne skylder en 
enkelt eller nogle faa Celler sin Oprindelse, derpaa tyde 
allerede Hermann Meyers!) Iagttagelser. 
Det vil af det Foregaaende være indlysende, at den 
Betegnelse, hvormed Ovariet ofte nævnes, »en spiredannende 
Kjønskjertel«, ikke passer paa Cladocera-Ovariet, saalidt som 
den Opfattelse, for hvilken den er Udtryk. Æggene dannes 
nemlig ikke i dette Organ som Secret af en Kjertel, idet de 
smaa Kjærner i Plasmet, hvoraf Æggene udvikle sig, ere 
tydelige, førend Ovariehinderne bestaae i andet end en simpel, 
yderst tynd Cellemembran; holdt man paa. den nævnte Be- 
tegnelse, maatte altsaa Secretet kunne tænkes existerende 
førend Kjertelen. Det forekommer mig derfor, at Cladoce- 
rernes hindeagtige Ovarium kun kan opfattes som et Hylster 
om en fra Ægget opbevaret Dannelsesmasse, og foruden denne 
rent mechaniske Betydning har OQOvariet derfor neppe nogen 
anden, end ved Diffusion gjennem sine membranagtige Vægge 
at lade sit Indhold tilflyde den Ernæring, der er nødvendig 
for, at det kan fortsætte sin Kløvning, Væxt o. s. v. 
Det vil endvidere af det Meddelte tilstrækkeligt frem- 
gaae, at Leydigs?) Deling af Daphnidernes Ovarium i en 
Kimsæk og en Blommesæk neppe er tilstedelig. Ovariet har 
nemlig overalt samme Betydning, hvilket synes indlysende ved 
Kimhobens forskjellige Beliggenhed hos de forskjellige Former, 
og endydermere ved dens gradvise Pladsskiften med Alderen 
hos Sidinerne, hvor det synes at være rent mechaniske For- 
hold, der betinge dens Leie [conf. p. 304, Fig. 16 og 17]. 
HR pe 183: 
" 2) Naturg. d. Daphn. p. 62 sequ. 
